**„LEVENDULA” NYEREMÉNYJÁTÉK HIVATALOS JÁTÉKSZABÁLYZATA**

**Kérjük, olvassa el figyelmesen a nyereményjáték szabályzatát és részvételi feltételeit. A játékban való részvétel a részvételi szabályok automatikus elfogadását jelenti.**

 **NYEREMÉNYJÁTÉKRÓL RÉSZLETESEN:**

**1. A NYEREMÉNYJÁTÉK IDŐTARTAMA:** A játék 2020.06.21. 16.00 órától- 2020.06.22. 16.00-ig tart

A nyereményjátékban részt vehetnek mindazon Magyarországon állandó lakóhellyel rendelkező, devizabelföldinek minősülő és adószámmal rendelkező, 18. életévüket betöltött természetes személyek, akik a meghirdetett időtartamban a hírlevélre feliratkoztak és elfogadták az oldal adatkezelési szabályzatát.

**2. A NYEREMÉNYJÁTÉK SZERVEZŐJE:** Szabóné dr. Jámbor Eszter Júlia E.V. (a továbbiakban: Szervező), a [www.5tornacsuka.hu](http://www.5tornacsuka.hu) oldal tulajdonosa és az @5tornacsukamese Facebook oldal adminisztrátora.

**3. NYEREMÉNY:**

Az @5tornacsukamese Facebook oldalán bemutatott utazási napló. A nyertest a szervező a sorsolást követő 15 napon belül, elektronikus úton tájékoztatja és értesíti a nyeremény átvételének részleteiről. A nyeremény készpénzre nem átváltható, és át nem ruházható. A nyertest a nyereménnyel kapcsolatban semmiféle költség nem terheli.

**4. SORSOLÁS:**

A sorsolást Szervező végzi. A sorsolás során egy nyertes és egy tartalék nyertes kerül kisorsolásra. Sorsolás időpontja: 2020. 06. 22. 20 óra

**5. A NYEREMÉNY ÁTVÉTELE:**

A nyertesnek a nyeremény átvételével kapcsolatosan fel kell vennie a kapcsolatot a Szervezővel az értesítés kézhezvételétől számított 15 napon belül, elhalasztott sorsolás esetén a sorsolástól számított 45 napon belül. Amennyiben ezen kötelezettségének a nyertes nem tesz eleget, illetve amennyiben az értesítés kézbesítése a megküldésétől számított 30 napon belül sikertelen (a Szervező érdekkörén kívül álló technikai vagy más okból), illetve ha a nyertes a jelen szabályzatban foglalt feltételeknek nem felel meg, úgy pályázata érvénytelennek minősül, és életbe lép a tartaléknyertes nyereményigénye. Amennyiben a nyertes jelen Szabályzat szerint valamely okból kizárásra kerülne, úgy arról a Szervező 10 munkanapon belül, elektronikus úton értesíti a tartaléknyertest. A tartaléknyertesre ugyanazon szabályok vonatkoznak, mint a nyertesre alaki, személyi és egyéb vonatkozásban.

**6. ADATKEZELÉS:**

A regisztrációval a játékos hozzájárul, hogy az általa megadott személyes adatok a Szervező adatbázisába kerüljenek. E hozzájárulást mindaddig megadottnak és fennállónak kell tekinteni, míg azt a játékos Szervező székhelyének címére (8229 Csopak, Dózsa Gy. u. 17.) megküldött írásbeli vagy az 5tornacsuka@gmail.com e-mailcímre küldött nyilatkozatával, illetve elektronikus levélben való megkeresés esetén az abban megjelölt elektronikus címen, az ott feltüntetett linkre kattintva kifejezetten vissza nem vonja. A Szervező a személyes adatokat a személyes adatok védelméről és közérdekű adatok nyilvánosságáról szóló törvény rendelkezéseinek megfelelően, bizalmasan kezeli, azt harmadik személy részére nem adja ki és nem továbbítja, ide nem értve a postai szolgáltatót és – amennyiben e feladatot nem a Szervező látja el – a postai kézbesítéshez kapcsolódó adminisztratív feladatot, illetve az adatok feldolgozását végző személyt vagy szervezetet. Az adatszolgáltatás önkéntes. A játékos a Szervező fent megjelölt postacímén személyes adatainak kezelésével, felhasználásával kapcsolatban bármikor jogosult tájékoztatást kérni, adatainak kiegészítését, illetve helyesbítését igényelheti, továbbá vonatkozó jogainak megsértése esetén az adatvédelmi biztoshoz vagy bírósághoz fordulhat.

Az adatkezelés további szabályait Szervező jelen nyereményjáték elválaszthatatlan mellékletét képező Adatvédelmi Tájékoztatója tartalmazza.

 **7. ÁLTALÁNOS FELTÉTELEK:**

A Szervező fenntartja magának a jogot, hogy a játékot törölje, vagy bármikor felfüggessze előre nem látható okból. A Szervező kizár minden kártérítési igényt, a játékban való részvétel során, a játék esetleges hibáiból, hiányosságaiból, a játék során bekövetkezett késedelmekből eredő vagy ahhoz kapcsolódó károkért. Amennyiben a nyertes korlátozottan cselekvőképes, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag a törvényes képviselője járhat el.

Csopak, 2020. június 21.